***UPUTE ZA IZRADU PONUDE***

 ***u svrhu stjecanja prava na dodjelu koncesije***

***za obavljanje dimnjačarskih poslova na području Općine Kršan***

***1. Osnovni podaci o Davatelju koncesije i kontakt osobi:***

 ***1.1. Davatelj Koncesije:*** *Općina Kršan, Kršan, Blaškovići 12, tel. 052 / 378 222, fax. 052 / 378 223, e-mail:* *opcina-krsan@pu.t-com.hr**, Matični broj: 2587629, OIB: 84077929159, Internetska adresa:* [*www.krsan.hr*](http://www.krsan.hr)

 ***1.2. Kontakt osoba :*** *Roman Carić, Općina Kršan, Jedinstveni upravni odjel, voditelj Odsjeka za općinsku samoupravu i upravu, opće i pravne poslove, tel: 052/378-225; faks: 052/378-223, e-pošta:* *roman.caric@krsan.hr*

***2. Predmet i opseg djelatnosti koncesije:*** *obavljanje komunalne djelatnosti - dimnjačarskih poslova na području Općine Kršan što podrazumijeva obvezu čišćenja i kontrole dimovodnih objekata i uređaja za loženje.*

***3.******Popis gospodarskih subjekata s kojima je davatelj koncesije u sukobu interesa prema odredbama propisa kojim se uređuje javna nabava****: Plominska gora d.o.o. za lovstvo i turističku agenciju, Plomin, Zagorje bb.*

***4. Mjesto obavljanja djelatnosti koncesije:*** *cjelokupno područje Općine Kršan sa svim pripadajućim naseljima i zaseocima.*

***5. Predviđeni broj koncesija:*** *dvije (2) koncesije*

***6. Rok trajanja koncesije:*** *četiri (4) godine*

***7. Visina naknade za koncesiju / ukupna procijenjena vrijednost koncesije:*** *petstotina (500,00) kuna godišnje / dvijetisuće (2.000,00) kn ukupno*

***8. Jamstvo za ozbiljnost ponude (određena u apsolutnom iznosu, ne više od 5% procijenjene vrijednosti koncesije):*** *Jamstvo za ozbiljnost ponude u iznosu od 100,00 kuna ponuditelj uplaćuje na žiro-račun Općine Kršan, IBAN: HR9124020061821700003 - Proračun Općine Kršan, model HR 68, poziv na broj 7706 – OIB s naznakom: ''Za nadmetanje – koncesija za obavljanje dimnjačarskih poslova''.*

***9. Rok za predaju ponuda:*** *trideset (30) dana od dana objave**obavijesti o namjeri davanja koncesije u Elektroničkom oglasniku javne nabave Republike Hrvatske.*

***10.******Oblik, način izrade, sadržaj i način dostave ponuda:***

*Ponuda u papirnatom obliku mora biti uvezana u cjelinu na način da se onemogući naknadno vađenje ili umetanje listova ili dijelova ponude, a stranice ponude se označavaju rednim brojem stranice kroz ukupan broj stranica,*

*Ponuda se daje na priloženom obrascu koji čine sastavni dio dokumentacije za nadmetanje, te se u istima obvezno popunjavaju svi traženi podaci.*

*Ponude se dostavljaju u pisanom obliku u zatvorenoj omotnici na adresu davatelja koncesije (putem pisarnice) neposredno ili putem pošte preporučeno s naznakom postupka za davanje koncesije na koji se odnosi te s naznakom ''NE OTVARAJ – PONUDA ZA KONCESIJU''.*

*Na omotnici se mora naznačiti naziv i sjedište odnosno ime i adresa ponuditelja.*

***Ponuda obvezatno sadrži:***

*1. popunjeni ponudbeni list (sa svim podacima),*

*2. isprave (dokumente i izjave) kojima ponuditelj dokazuje da ne postoje obvezni i ostali razlozi isključenja (točke 13. 14. i 15.),*

*3. tražene dokaze tehničke i stručne sposobnosti (točka 16, ponuditelj izrađuje samostalno),*

*4. popunjeni i ovjereni (potpis/pečat) prijedlog ugovora,*

*5. popunjeni troškovnik*

*6. ostalo traženo u dokumentaciji za nadmetanje (izjava o prihvaćanju uvjeta, jamstvo iz točke 20. ove dokumentacije).*

***11.******Rok valjanosti ponude****: najmanje 90 (devedeset) dana od dana objave namjere davanja koncesije u Elektroničkom oglasniku javne nabave Republike Hrvatske.*

***12. Adresa na koju se moraju poslati ponude, jezik i pismo na kojima ponude moraju biti napisane:*** *Općina Kršan, Kršan, Blaškovići 12, hrvatski jezik i latinično pismo*

***13. Obvezni razlozi za isključenje ponude***

*Davatelj koncesije će isključiti ponuditelja iz ovog postupka davanja koncesije ukoliko:*

***13.1.*** *je gospodarski subjekt ili osoba ovlaštena po zakonu za zastupanje gospodarskog subjekta pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta:*

***a)*** *prijevara (članak 236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), zlouporaba u postupku javne nabave (članak 254.), utaja poreza ili carine (članak 256.), subvencijska prijevara (članak 258.), pranje novca (članak 265.), zlouporaba položaja i ovlasti (članak 291.), nezakonito pogodovanje (članak 292.), primanje mita (članak 293.), davanje mita (članak 294.), trgovanje utjecajem (članak 295.), davanje mita za trgovanje utjecajem (članak 296.), zločinačko udruženje (članak 328.) i počinjenje kaznenog djela u sastavu zločinačkog udruženja (članak 329.) iz*

*Kaznenog zakona,*

***b)*** *prijevara (članak 224.), pranje novca (članak 279.), prijevara u gospodarskom poslovanju (članak 293.), primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), udruživanje za počinjenje kaznenih djela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito posredovanje (članak 343.), primanje mita (članak 347.) i davanje mita (članak 348.) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03.,*

*105/04., 84/05., 71/06., 110/07., 152/08., 57/11., 77/11. i 143/12.)*

***Dokaz:*** *Izjava koju daje osoba po zakonu ovlaštena za zastupanje gospodarskog subjekta (sastavni dio dokumentacije za nadmetanje), koja ne smije biti starija od tri mjeseca računajući od dana početka postupka davanja koncesije (dan objave obavijesti o namjeri davanja koncesije u Elektroničkom oglasniku javne nabave Republike Hrvatske).*

***13.2.*** *nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja (primjerice u postupku predstečajne nagodbe)*

***Dokaz:*** *Potvrda porezne uprave o stanju duga, rješenje porezne uprave, koji ne smije biti stariji od 30 dana računajući od dana početka postupka davanja koncesije (dan objave obavijesti o namjeri davanja koncesije u Elektroničkom oglasniku javne nabave Republike Hrvatske).*

 *Ukoliko se u državi sjedišta gospodarskog subjekta ne izdaje potvrda o stanju duga, ponuditelj dostavlja važeći jednakovrijedni dokument nadležnog tijela države sjedišta gospodarskog subjekta. Ukoliko se u državi sjedišta gospodarskog subjekta ne izdaje potvrda o stanju duga niti jednakovrijedni dokument nadležnog tijela, ponuditelj dostavlja izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika.*

 ***13.3.*** *ako je dostavio lažne podatke pri dostavi dokumenata sukladno s ovim odjeljkom Dokumentacije (t. 13.2., t. 13.3.)*

 ***13.4.*** *nije ispunio obvezu plaćanja* *svih dospjelih obveza prema Općini Kršan po bilo kojoj osnovi.*

***Dokaz:*** *Potvrda (uvjerenje) Općine Kršan o podmirenim obvezama prema Općini Kršan, po bilo kojoj osnovi, a ne smije biti starija od 30 dana od datuma početka postupka davanja koncesije (dan objave obavijesti o namjeri davanja koncesije u Elektroničkom oglasniku javne nabave Republike Hrvatske).*

***14. Uvjeti pravne i poslovne sposobnosti***

*Svaki ponuditelj mora dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta kojom ponuditelj dokazuje:*

*- da ima registriranu djelatnost u svezi s predmetom koncesije,*

 *- da protiv njega nije pokrenut stečajni postupak,*

 *- da se ne nalazi u postupku likvidacije,*

 *- da nije u postupku obustavljanja poslovne djelatnosti ili da je nije već obustavio.*

***Dokaz:*** *izvod iz odgovarajućeg registra, a ako se ne izdaje u državi sjedišta, izjava s ovjerom potpisa kod nadležnog tijela, a koji ne smiju biti stariji od tri mjeseca računajući od dana početka postupka davanja koncesije (dan objave obavijesti o namjeri davanja koncesije u Elektroničkom oglasniku javne nabave Republike Hrvatske).*

***15. Uvjeti financijske sposobnosti***

 *Radi dokazivanja financijske sposobnosti gospodarski subjekt je dužan dostaviti dokument izdan od bankarskih ili drugih financijskih institucija kojim se dokazuje solventnost gospodarskog subjekta (BON-2, SOL-2 ili slično).*

 *Dokumentom ponuditelj dokazuje da nije bio blokiran u posljednjih šest mjeseci od dana početka ovog postupka (dan objave obavijesti o namjeri davanja koncesije u Elektroničkom oglasniku javne nabave Republike Hrvatske).*

*Podaci se moraju odnositi na glavni račun gospodarskog subjekta.*

*Davatelj koncesije postavlja navedeni uvjet uvažavajući činjenicu da gospodarski subjekt koji je bio blokiran, dakle ne izvršava redovno svoje financijske obveze, neće biti u mogućnosti izvršavati usluge.*

*Gospodarski subjekt može se osloniti na financijsku sposobnost drugih subjekata, ali mora dokazati da će imati na raspolaganju nužne resurse, ugovornim prihvaćanjem obveze od strane subjekta na čiju se financijsku sposobnost oslanja.*

***16. Uvjeti tehničke i stručne sposobnosti***

 *Radi dokazivanja zadovoljavanja uvjeta tehničke i stručne sposobnosti, gospodarski subjekt je dužan dostaviti:*

 *- izjavu o raspoloživoj opremi (sa pripadajućim popisom), poslovnom prostoru te broju i strukturi zaposlenih,*

 *- referencu dosadašnjih poslova, tj. popis zaključenih ugovora o koncesiji u zadnje dvije godine,*

 *- izjava gospodarskog subjekta o mjerama upravljanja zaštitom okoliša.*

*Svi gore navedene izjave (dokazi) ne smiju biti stariji od trideset (30) dana od dana početka postupka davanja koncesije (dan objave obavijesti o namjeri davanja koncesije u Elektroničkom oglasniku javne nabave Republike Hrvatske).*

***17. Pravila dostave dokumenata***

 *Sve dokumente (dokaze, izjave, isprave i slično) koje Davatelj koncesije zahtijeva sukladno ovoj Dokumentaciji za nadmetanje određenim u točkama 13., 14.,15. i 16., ponuditelji (gospodarski subjekti) mogu dostaviti u neovjerenoj preslici.*

 *Neovjerenom preslikom smatra se i neovjereni ispis elektroničke isprave.*

 *U slučaju potrebe, Davatelj koncesije može od strane ponuditelja zahtijevati dostavu izvornika ili ovjerenih preslika svih ili samo nekih od traženih dokumenata.*

***18. Kriterij koji će se primijeniti za odabir najpovoljnijeg ponuditelja:*** *kriterij najviše ponuđene naknade za koncesiju*

***19. Naziv i adresa tijela nadležnog za rješavanje žalbe te podatke o rokovima za podnošenje žalbe***

*Za rješavanje o žalbi u ovom postupku javne nabave nadležna je Državna komisija za kontrolu postupaka javne nabave, Koturaška cesta 43/IV, 10000 Zagreb.*

*Žalba se izjavljuje Državnoj komisiji, u pisanom obliku. Žalba se dostavlja neposredno, poštom, kao i elektroničkim putem ako su za to ostvareni obostrani uvjeti dostavljanja elektroničkih isprava u skladu s propisom o elektroničkom potpisu.*

*Istodobno s dostavljanjem žalbe Državnoj komisiji, žalitelj je obvezan primjerak žalbe dostaviti i naručitelju na dokaziv način.*

*Žalba se izjavljuje u roku od pet dana, i to od dana:*

*- objave obavijesti o namjeri davanja koncesije u odnosu na sadržaj obavijesti o namjeri davanja koncesije i dokumentacije za nadmetanje, te dodatne dokumentacije ako postoji,*

*- objave izmjene dokumentacije za nadmetanje u odnosu na sadržaj izmjene dokumentacije,*

*- otvaranja ponuda u odnosu na propuštanje naručitelja da odgovori na pravodobno postavljen zahtjev za objašnjenjem ili izmjenom vezanom uz dokumentaciju za nadmetanje te na postupak otvaranja ponuda,*

*- primitka odluke o odabiru ili odluke o poništenju u odnosu na postupak pregleda, ocjene i odabira ponuda odnosno razloge poništenja.*

***19.1. Rok za izjavljivanje žalbe na Dokumentaciju za nadmetanje***

*Žalba se izjavljuje u roku od pet dana, i to od dana:*

*- objave dokumentacije za nadmetanje,*

*- objave izmjene dokumentacije za nadmetanje u odnosu na sadržaj izmjene dokumentacije.*

***20. Vrsta, sredstvo, uvjeti i rok za dostavu jamstva***

 ***20.1.******Jamstvo za ozbiljnost ponude:*** *u skladu sa člankom 18. Zakona o koncesijama (NN br. 143/12).*

*Ponuditelj će naplatiti jamstvo za ozbiljnost ponude u sljedećim slučajevima:*

*- odustajanja ponuditelja od svoje ponude u roku njezine valjanosti,*

*- dostavljanja neistinitih podataka radi dokazivanja da nema razloga za isključenje ponuditelja,*

*- nedostavljanja izvornika ili ovjerenih preslika u postupku provjere odabranog ponuditelja,*

*- odbijanja potpisivanja ugovora te nedostavljanja jamstva za uredno ispunjenje ugovora.*

*Jamstvo za ozbiljnost ponude daje u obliku zadužnice, na iznos od 5% procijenjene vrijednosti koncesije, odnosno na iznos od 100,00 kuna.*

*Trajanje jamstva određuje se sukladno roku valjanosti ponude.*

*Ponuditelj može umjesto tražene zadužnice dati novčani polog u istom iznosu.*

 *Novčani polog uplaćuje se na žiro-račun Općine Kršan, IBAN: HR9124020061821700003 - Proračun Općine Kršan, model HR 68, pozivom na broj odobrenja: 7706-OIB,uz naznaku: „jamstvo za ozbiljnost ponude - dimnjačar".*

 *Ponuditelj je obvezan u ponudi uvesti potvrdu o uplaćenom novčanom pologu.*

 *Novčani polog mora biti uplaćen na račun Naručitelja do isteka roka za dostavu ponuda („transakcija provedena", datum izvršenja naloga je dan u kojem završava rok za dostavu ponuda, potvrda banke).*

*Jamstvo za ozbiljnost ponude vraća se u iznosu jednakom onome koji je uplaćen, ili se vraća zadužnica, nakon završetka postupka javne nabave (po izvršnosti odluke o odabiru ili odluke o poništenju).*

 ***20.2. Jamstvo za provedbu ugovora o koncesiji:*** *sukladno čl. 31. Zakona o koncesijama (NN br. 143/12) to se jamstvo dostavlja prije sklapanja ugovora, tj. odabrani ponuditelj dužan je jamstvo donijeti sa sobom na potpisivanje ugovora.*

*Jamstvo se daje u obliku zadužnice na iznos od 25% vrijednosti ponude.*

 *Ugovor o koncesiji neće biti sklopljen ako zadužnica ne bude dostavljena davatelju koncesije prije sklapanja ugovora i davatelj koncesije naplatiti će jamstvo za ozbiljnost ponude.*

*Ukoliko bi dostavljenom jamstvu iz bilo kojeg razloga za koji ne odgovara davatelj koncesije prestala valjanost, od koncesionara će zatražiti dostavu novog odgovarajućeg instrumenta osiguranja.*

***21.******Vrijeme i mjesto otvaranja ponuda:*** *Ponude se otvaraju dana 14. srpnja 2014. godine u 12:00 sati u prostorijama općinske vijećnice u Kršanu, na adresi: Kršan, Blaškovići 12.*

***22. Rok za donošenje odluke o odabiru najpovoljnijeg ponuditelja:*** *najviše**trideset (30) dana od dana isteka roka za dostavu ponude.*

***23.******Ugovor o koncesiji****: nacrt Ugovora o koncesiji (sa sada poznatim elementima) čini sastavni dio ove Dokumentacije za nadmetanje*

***24. Ostale odredbe***

***21.1. Odluka o dodjeli koncesije:*** *Odluku o dodjeli koncesije donosi Općinsko vijeće Općine Kršan. Na temelju odluke o koncesiji, Općinski načelnik sklapa ugovor s izabranim koncesionarom.*

***21.2. Odredbe koje se odnose na zajednicu ponuditelja ili natjecatelja:*** *u slučaju zajednice ponuditelja, primjenjuju se propisi kojima se uređuje javna nabava*

***21.3. Odredbe koje se odnose na podizvoditelje:*** *u slučaju pojave podizvoditelja, primjenjuju se propisi kojima se uređuje javna nabava*

 ***21.4. Primjena ostalih zakonskih odredbi***

 *Na sva pitanja i odnose između Davatelja koncesije i ponuditelja (gospodarskog subjekta) u svezi predmetnog postupka koji nisu navedeni u ovoj Dokumentaciji za nadmetanje, primjenjuju se odredbe:*

* *Zakona o koncesijama (''Narodne novine'' broj 143/12),*
* *Zakona o komunalnom gospodarstvu (''Narodne novine'' broj 26/03 – pročišćeni tekst, 82/04, 178/04, 38/09, 79/09, 49/11, 144/12, 94/13),*
* *Zakona o javnoj nabavi (''Narodne novine'' broj* [*90/11*](http://www.zakon.hr/cms.htm?id=474)*,* [*83/13*](http://www.zakon.hr/cms.htm?id=475)*,* [*143/13*](http://www.zakon.hr/cms.htm?id=561)*,* [*13/14*](http://www.zakon.hr/cms.htm?id=664)*),*
* *Odluke o komunalnim djelatnostima koje se mogu obavljati na temelju koncesije na području Općine Kršan (''Službeno glasilo Općine Kršan'' br. 05/10).*

***Stručno povjerenstvo za dodjelu koncesija za obavljanje***

***dimnjačarskih poslova, na području Općine Kršan***